הונג קונג מידע כללי | להגיע רחוק
עמוד בית » אסיה » הונג קונג » הונג קונג מידע כללי
הונג קונג מידע כללי
עם אוכלוסיה של כ- 6.8 מיליון נפש, רובם צאצאי מהגרים מסין, כמה חלקים של העיר הם מהצפופים ביותר בעולם. עם זאת, בגלל המגוון הגדול של הונג קונג, יש בה גם אזורים פחות צפופים ובנסיעה של פחות משעה אפשר להגיע לאזורים חקלאיים בהם מתגוררים אנשים בודדים בלבד.
הנוכחות הבריטת התפשטה מהאי הונג קונג אל קאולון ואל הטריטוריות החדשות, והונג קונג שגשגה כנמל מסחרי וכשער אל היבשת הסינית.
ב-1997 צפה העולם במהלך ההיסטורי של החזרת הונג קונג לשלטון הסיני. היום הונג קונג היא חבל אדמיניסטרטיבי מיוחד של הרפובליקה העממית של סין, הפועלת תחת עקרון שלטוני של "ארץ אחת, שתי שיטות", עם אוטונומיה חלקית. הונג קונג שמרה על המערכות המשפטיות, החברתיות והכלכליות שלה, ופירוש הדבר שלא חל שינוי בסגנון החיים בעיר.
יחד עם מעטה הזוהר והקידמה, הונג קונג היא סינית ביותר. למרות עברה הבריטי הקולוניאלי, הונג קונג לא נטשה מעולם את תרבותה ומורשתה הסינית. השילוב המרתק בין מסורת לקידמה הם המאפיינים הבולטים של האי אשר הפך לאחד מיעדי התיירות המבוקשים בעולם!
עונה מומלצת: נובמבר-פברואר הם חודשים בהם מזג האוויר בהונג קונג נעים, במרץ-אפריל מזג האויר מתחמם, מאי-ספטמבר נעשה חם ולח ופחות נעים לטייל
אשרות כניסה (למחזיקי דרכון ישראלי): המבקרים בהונג קונג אינם נדרשים לאשרת כניסה (להבדיל מביקור בסין או באזור שאנזן שמצפון לטריטוריות החדשות)
אפשרויות הטיול: סיורים יומיים פרטיים, סיורים מקומיים מאורגנים וחבילות למטייל העצמאי הכוללות העברות, סיורים ובתי מלון. שהייה מומלצת: 4-2 לילות
מסלולים מומלצים למטייל העצמאי: הונג קונג מהווה שער כניסה מרכזי אל סין ואל אזורים אחרים בדרום-מזרח אסיה. בשנים האחרונות הפכה הונג קונג גם ל "תחנת מעבר" פופולרית לתיירים מישראל בדרכם לאוסטרליה, ניו זילנד ואיי דרום הפסיפיק. אתרים מומלצים: יום סיור בקואלון ובאי הונג קונג, כולל תצפית "ויקטוריה פיק" ממנה נשקף נוף גורדי השחקים המרהיב של האי, נסיעה ברכבל היורד מה"פיק" למטה - חובה!, ביקור באי הגדול לנטאו כולל פסל בודהה הענק, כפרי דייגים ציוריים ושווקים (שוק הציפורים, שוק הג'ייד, סטנלי מרקט ועוד), שאנזן ופאר "חלון אל העולם" (גירסת מיני מוקטנת של מיטב האטרקציות של העולם) - חוויה למבוגרים ולילדים כאחד. מדובר בטיול יום ללא לינה המחייב אשרת כניסה חד פעמית, כשעה וחצי נסיעה מקאולון.
הונג קונג עם ילדים: בשנת 2005 נפתח פארק השעשועים דיסנילנד הונג קונג המצטרף לאטרקציות הנוספות בהן אושן פארק ועוד.
מקאו, ביקור במושבה הפורטוגזית לשעבר. שהייה מומלצת: 2-1 לילות, אלו הקצרים בזמן יכולים להסתפק בסיור יומי (יציאות יומיות במעבורות וברחפות מהירות מקואלון / האי הונג קונג)
במרחק שעה בלבד, על פני שטח קטן של כ-30 קמ"ר בלבד, נמצא חצי האי מקאו. בעברה הייתה מקאו המושבה הארופאית הראשונה במזרח הרחוק ונודעה כתחנת מסחר חשובה. לאחר הקמתו של קומפלקס בתי ההימורים המפואר החלה נהירה של מליוני מהמרים אל מקאו הקטנה.
למבקרים הסולידיים יותר ממתין המרכז ההיסטורי של העיר אשר הוכרז ע"י ארגון אונסק"ו כאתר מורשת עולמית. המפגש בין התרבות הסינית לתרבות הפורטוגזית הוא בבחינת חוויה מרתקת!
טל תעופה, נציגים בלעדיים בישראל של קתאי פסיפיק, חברת התעופה של הונג קונג, מציעה טיסות יומיות וישירות לניו זילנד ולמבחר יעדים בסין ובאוסטרליה. קתאי פסיפיק זכתה בשנים האחרונות במספר פרסים יוקרתיים ונחשבת לאחת מחברות התעופה הטובות בעולם!
תגיות : קאולון , האי הונג קונג , מקאו